REPUBLIKA HRVATSKA 
KARLOVAČKA ŽUPANIJA 
OPĆINA DRAGANIĆ 
Draganići 10

47201 Draganić

OBRAZLOŽENJE PRORAČUNA     
           OPĆINE DRAGANIĆ
             ZA 2018. GODINU

___________________________________________________________________________
                                                                 prosinac 2017. 

U skladu s odredbama Zakona o proračunu („Narodne novine“ br. 87/08, 136/12 i 15/15) koje se odnose na izradu proračuna, Smjernicama i uputama Ministarstva financija za izradu proračuna jedinica lokalne i područne (regionalne) samouprave za razdoblje od 2018. do 2020. godine te vlastitih procjena pojedinih prihoda i rashoda koje se temelje na izvršenju proračuna općine Draganić u 2017. godini, Općinski načelnik izradio je prijedlog Proračuna Općine Draganić za 2018. godinu i projekcije proračuna za 2019. i 2020. godinu.

Proračunom se omogućava financiranje poslova u cilju ostvarivanja javnih potreba i prava građana, koja se temeljem posebnih zakona i drugih propisa financiraju iz javnih prihoda, odnosno iz proračuna općine Draganić.

Pri sastavljanu prijedloga proračuna obvezno je pridržavanje zakonom propisane metodologije koja propisuje sadržaj proračuna, programsko planiranje i proračunske klasifikacije. Zakon o proračunu propisuje trogodišnji proračunski okvir što znači da predstavničko tijelo usvaja proračun za 2018. godinu i projekcije za slijedeće dvije godine - 2019. i 2020. godinu. Zakon o proračunu također utvrđuje donošenje proračuna na manje detaljnoj razini ekonomske klasifikacije, odnosno razni podskupine (treća razina proračunskog plana), te donošenje projekcija na drugoj razini ekonomske klasifikacije (na razini skupine).

Na osnovu Zakona o proračunu objavljen je i Pravilnik o proračunskim klasifikacijama („Narodne novine“ br. 26/10, 120/13) koji propisuje vrste, sadržaj i primjenu proračunskih klasifikacija koje su obavezne za proračun, a primjenjuje se u procesu planiranja za razdoblje 2018.-2020. godine. Pravilnikom se definira okvir kojim se iskazuju i sustavno prate prihodi i primici, te rashodi i izdaci po nositeljima, ciljevima, namjeni, vrsti, lokaciji i izvorima financiranja. Također se propisuje i struktura brojčanih oznaka i naziva svake klasifikacije.

Pravilnikom o Proračunskim klasifikacijama naglašava se uspostava organizacijske klasifikacije koja sadrži povezane i međusobno usklađene cjeline proračuna i proračunskih korisnika koji odgovarajućim materijalnim sredstvima ostvaruju postavljene ciljeve. Organizacijska klasifikacija uspostavlja se definiranjem razdjela, glava i proračunskih korisnika, dok se programska klasifikacija uspostavlja definiranjem pojedinih programa, projekata i aktivnosti kojima se ostvaruju ciljevi pojedinog programa, tako da se i u proračunu koji se donosi na trećoj razini ekonomske klasifikacije omogućuje uvid u sve aktivnosti i projekte.

Polazna osnova za izradu prijedloga proračuna za naredno razdoblje i definiranje proračunskih politika u narednom razdoblju je:

-	poboljšanje kvalitete življenja te kvalitetniji i ravnomjerniji razvoj Općine, 
-	osiguranje iste ili veće razine stečenih prava za socijalno ugrožene kategorije 

-	usklađivanje realizacije investicijskih projekata sa proračunskim mogućnostima. 

Prioriteti financiranja javnih rashoda i izdataka prema kojima je izrađen Proračun Općine Draganić za 2018. g. odražavaju nastojanja da se i u vrijeme otežanih uvjeta financiranja osigura postizanje trajnog cilja, a to je poboljšanje kvalitete življenja te kvalitetniji i ravnomjerniji razvoj Općine.
Prijedlog proračuna Općine Draganić za 2018. godinu sadrži slijedeće elemente:

-	opći dio proračuna koji sadrži račun prihoda i rashoda 

-	posebni dio proračuna sastoji se od plana rashoda i izdataka raspoređenih u programe koji se  
   sastoje od aktivnosti i projekata 
-	projekcije proračuna za razdoblje od 2019. – 2020. godine 
-	plan razvojnih programa za razdoblje od  2018. – 2020. godine 

-	obrazloženje proračuna 

U Računu prihoda i rashoda planirani prihodi i rashodi iskazani su po ekonomskoj klasifikaciji usklađenoj s Računskim planom proračuna.

Posebni dio proračuna sadrži rashode raspoređene po organizacijskoj i programskoj klasifikaciji, odnosno njihovim sastavnim dijelovima (aktivnosti, tekući i kapitalni projekti), prema ekonomskoj i funkcijskoj klasifikaciji kao  i izvorima financiranja.

U planu razvojnih programa iskazani su planirani rashodi proračuna za investicije, kapitalne pomoći i kapitalne donacije za razdoblje 2018.- 2020. godine, razrađeni po pojedinim programima, po godinama po kojima će programi teretiti proračune slijedećih godina i po izvorima financiranja za cjelovitu izvedbu programa.

U nastavku se obrazlaže Opći i Posebni dio Proračuna za 2018. godinu.

PRORAČUN OPĆINE DRAGANIĆ ZA 2018. GODINU

1) PRIHODI

Prijedlogom Proračuna Općine Draganić za 2018. godinu planiraju se prihodi u iznosu od 7.957.000,00 kuna što s planiranim prenesenim viškom prihoda od 600.000,00 iz 2017. g.  iznosi 8.557.000,00 kuna.

Tablica 1. Planirani prihodi Proračuna Općine Draganić za 2018. godinu:
Prihodi	Plan	
6 Prihodi poslovanja	7.917.000,00	
61 Prihodi od poreza	3.450.000,00	
611	Porez i prirez na dohodak	2.800.000,00	
613	Porezi na imovinu	365.000,00	
614	Porezi na robu i usluge	285.000,00	
63 Pomoći iz inozemstva (darovnice) i od subjekata unutar	2.270.000,00	
općeg proračuna		
633	Pomoći iz proračuna	  2.230.000.00	
634	Pomoći od izvanproračunskih korisnika	40.000,00	
638 	Pomoći iz državnog proračuna temeljem prijenosa EU sredstava                       	1.800.000,00	
64 Prihodi od imovine	450.500,00	
641	Prihodi od financijske imovine	10.000,00	
642	Prihodi od nefinancijske imovine	440.500,00	
65 Prihodi od upravnih i administrativnih pristojbi, pristojbi	1.739.500,00	
po posebnim propisima i naknada		
651	Upravne i administrativne pristojbe	10.000,00	
652	Prihodi po posebnim propisima	329.500,00	
653	Komunalni doprinosi i naknade	1.400.000,00	
66 Prihodi od prodaje proizvoda i robe te pruženih usluga i		
prihodi od donacija	0,00	
663	Donacije od pravnih i fizičkih osoba izvan opće države	0,00	
68 Kazne, upravne mjere i ostali prihodi	7.000,00	
681	Kazne i upravne mjere	7.000,00	
7 	Prihod od prodaje nefinancijske imovine	40.000,00	
71	Prihod od prodaje neproizvedene dugotrajne imovine	40.000,00	
711	Prihodi od prodaje materijalne imovine - prirodnih bogatstava	40.000,00 	
8     	Primici od financijske imovine i zaduživanja	0,00	
84	Primici od zaduživanja	0,00	
842 	Primljeni krediti i zajmovi od kreditnih i ostalih financijskih inst.	0,00	
9 Vlastiti izvori	600.000,00	
92	Rezultat poslovanja	600.000,00	
922	Višak prihoda poslovanja	600.000,00	
UKUPNO	8.557.000,00	

Prihodi od poreza (skupina 61) planirani su sa 3.450.000,00 kuna, koji u strukturi ukupnih prihoda poslovanja iznose 40,32 %. Najveći dio odnosi se na prihode od poreza na dohodak.

Najznačajnija skupina prihoda poslovanja su prihodi (skupine 63), a planiraju se u iznosu od 2.270.000,00 kuna. U strukturi proračunskih prihoda i primitaka čine 26,53%. Ovu skupinu prihoda u najvećem dijelu čine pomoći i to prvenstveno kapitalne pomoći proračunu iz drugih proračuna (1.950.000,00 kn) te tekuće  pomoći proračunu iz drugih proračuna  od izvanproračunskih korisnika.

Planirani prihodi od imovine (skupina 64) u 2018. godini planirani su u iznosu 450.500,00 kuna, što u strukturi prihoda iznosi 5,26 %. U najvećem dijelu ovu skupinu prihoda čine prihodi od zakupa i iznajmljivanja imovine (zakup poljoprivrednog zemljišta i zakup poslovnih objekata), naknade za zadržavanje nezakonito izgrađenih zgrada i prihodi od koncesija.

Prihodi od upravnih i administrativnih pristojbi, pristojbi po posebnim propisima i naknada (skupina 65), planirani su u iznosu od 1.739.500,00 kuna što u strukturi čini 20,32%, a odnose se na prihode od državnih biljega, vodnog gospodarstva,   šumskog doprinosa, komunalne naknade  i komunalnog doprinosa.

Prihodi od prodaje proizvoda i robe te pruženih usluga i prihodi od donacija (skupina 66) nisu planirani u 2018. g. .

Kazne, upravne mjere i ostali prihodi (skupina 68) planiraju se u iznosu od 7.000,00 kuna  i u strukturi ukupnih prihoda  sudjeluju sa  0,08 % .

2) RASHODI
a)  rashodi po ekonomskoj klasifikaciji
Planirani rashodi Proračuna Općine Draganić za 2018. godinu 8.557.000,00 kn i  raspoređuju se po ekonomskoj klasifikaciji kako slijedi:

Tablica 2. Planirani rashodi Proračuna Općine Draganić za 2018. godinu:

3 Rashodi poslovanja	4.389.000,00	
31 Rashodi za zaposlene	834.000,00	
311 Plaće (Bruto)	700.000,00	
312	Ostali rashodi za zaposlene	29.000,00	
313	Doprinosi na plaće	105.000,00	

32 Materijalni rashodi	1.775.000,00	
321	Naknade troškova zaposlenima	56.000,00	
322	Rashodi za materijal i energiju	365.000,00	
323	Rashodi za usluge	902.500,00	
324	Naknade troškova osobama izvan radnog odnosa	50.000,00	
329	Ostali nespomenuti rashodi poslovanja	311.500,00	

34 Financijski rashodi	27.000,00	
343	Ostali financijski rashodi	27.000,00	
35 Subvencije	55.000,00	
352	Subvencije trgovačkim društvima, poljoprivrednicima i	55.000,00	
obrtnicima izvan  javnog sektora		
37 Naknade građanima i kućanstvima na temelju osiguranja	1.120.000,00	
i druge naknade		
372	Ostale naknade građanima i kućanstvima iz proračuna	1.120.000,00	
38 Ostali rashodi	578.000,00	
381 Tekuće donacije	578.000,00	
382 Kapitalne donacije	0,00	
4 Rashodi za nabavu nefinancijske imovine	4.168.000,00	
41Rashodi za nabavu neproizvedene dugotrajne imovine	145.000,00	
411	Materijalna imovina – prirodna bogatstva	40.000,00	
412	Nematerijalna imovina	500.000,00	
42Rashodi za nabavu proizvedene dugotrajne imovine	2.988.000,00	

421	Građevinski objekti	2.850.000,00	
422 Postrojenja i oprema	38.000,00	
			
426	Nematerijalna proizvedena imovina	100.000,00	
		
45 Rashodi za dodatna ulaganja na nefinancijskoj imovini	640.000,00	
			
451	Dodatna ulaganja na građevinskim objektima	640.000,00	
		
UKUPNO	8.557.000,00	
			
Najveći dio rashoda odnosi se na rashode poslovanja (skupina 3) u iznosu od 4.389.000,00 kn i čine 51,29 % u ukupnoj strukturi rashoda.

U rashodima poslovanja najveći  su materijalni rashodi (skupina 32) u iznosu od 1.775.000,00 kn i  čine 20,74 % u  ukupnoj strukturi rashoda.

Rashodi za zaposlene planirani su u iznosu od 834.000,00 kuna što predstavlja 9,75 % u odnosu na ukupne rashode.

Financijski rashodi se planiraju u iznosu od 27.000,00 kuna, a odnose se na financijske rashode za bankarske usluge,  usluge platnog prometa i usluge poreznoj upravi, a u udjelu rashoda  čine 0,31 %.
Subvencije su planirane u iznosu od 55.000,00 kn a odnose se na subvencije trgovačkim društvima, poljoprivrednicima i obrtnicima izvan javnog sektora a čine 0,64 % u ukupnoj strukturi rashoda. 

Naknade građanima i kućanstvima na temelju osiguranja i druge naknade planiraju se u iznosu 1.120.000,00 kuna, što čini 13,09 % ukupnih rashoda a najvećim dijelom se odnose na sufinanciranje boravka djece u vrtiću, te na naknade unutar socijalnog programa, pomoći obiteljima za novorođenu djecu, sufinanciranje prijevoza učenika srednjih škola, nabavku udžbenika za osnovnu školu i sl.
Ostali rashodi planiraju se u iznosu od 578.000,00 kn a odnose se na tekuće donacije te čine 6,75 % u odnosu na ukupno planirane rashode.

Rashodi za nabavu nefinancijske imovine (razred 4) u proračunu za 2018. godinu planiraju se u iznosu od 4.168.000,00 kuna, što čini 48,71 % ukupnih rashoda.
Unutar navedenih rashoda za nabavu nefinancijske imovine,  planirani su rashodi za nabavu neproizvedene dugotrajne imovine (skupina 41) u iznosu od 540.000,00 kn i čine 6,31 % u odnosu na ukupno planirane rashode.
Rashodi za nabavu proizvedene dugotrajne imovine (skupina 42) planirani su u iznosu od 2.988.000,00 kn i čine 34,92 % u odnosu na ukupno planirane rashode a isti se odnose na rashode za građevinske objekte, rashode za postrojenja i opremu te na rashode za nematerijalnu proizvedenu imovinu. 

b) rashodi po organizacijskoj klasifikaciji

Prema organizacijskoj klasifikaciji Proračun Općine Draganić za 2018. g.  podijeljen je u dva razdjela:
1.	Općinska tijela - Razdjel 001

2.	Jedinstveni upravni odjel - Razdjel 002
Razdjel je organizacijska razina utvrđena za potrebe planiranja i izvršavanja proračuna a sastoji se od jedne ili više glava. Glavu čine programi usmjereni ispunjenju prioritetnih ciljeva Općine. Program se sastoji od jedne ili više aktivnosti i /ili projekata, aktivnost i projekt pripadaju samo jednom programu.
Aktivnost je dio programa za koji nije unaprijed utvrđeno vrijeme trajanja, a u kojem su planirani rashodi  za ostvarivanje ciljeva utvrđenih programom.

Projekt je dio programa za koji je unaprijed utvrđeno vrijeme trajanja, a u kojem su planirani rashodi  za ostvarivanje ciljeva utvrđenih programom. 
Projekt se planira jednokratno, a može biti tekući ili kapitalni.

   RAZDJELI PRORAČUNA

   RAZDJEL 001 -   OPĆINSKA TIJELA

   GLAVA 00101 - OPĆINSKA TIJELA

   Program 1002  -  JAVNA UPRAVA I ADMINISTRACIJA

Općinsko vijeće predstavničko je tijelo građana i tijelo lokalne samouprave koje donosi akte u okviru prava i dužnosti Općine kao jedinice lokalne samouprave. U okviru svog djelokruga Općinsko vijeće između ostalog donosi Statut Općine, odluke i druge opće akte kojima uređuje pitanja iz samoupravnog djelokruga Općine, donosi Općinski  proračun, odluku o izvršenju proračuna i nadzire ukupno materijalno i financijsko poslovanje Općine te odlučuje o drugim pitanjima utvrđenim zakonima i Statutom Općine.
Programom se osiguravaju sredstva za redovan rad Općinskog vijeća, a obuhvaćaju rashode za redovan rad predstavničkog tijela i njegovih  radnih tijela, naknade, protokol, promidžbe, proslave, sredstva za financiranje političkih stranaka, sredstva za poslovanje mjesnih odbora, kao i sredstva za članove vijeća mjesnih odbora na području Općine Draganić u  2018. g .

- planirana sredstva za provođenje ovog programa iznose 304.500,00 kuna

RAZDJEL 002 - JEDINSTVENI UPRAVNI ODJEL
            
             GLAVA 00201 SLUŽBA ZA JAVNU UPRAVU

            Program 1002  -  JAVNA UPRAVA I ADMINISTRACIJA
– obuhvaća poslove navedenog upravnog odjela koji ima 4 zaposlene osobe, a to su upravno-pravni poslovi, opći i administrativni poslovi, financijsko-planski, materijalno-financijski i računovodstveni poslovi, informatički poslovi, pomoćno-tehnički poslovi i ostali.
Planirana sredstva u ukupnom iznosu od 2.000.000,00 kuna odnose se na rashode za administrativno, tehničko i stručno osoblje volontere i zajedničke troškove službe, proračunsku pričuvu, nabavu opreme za potrebe odjela kao i dodatno ulaganje u nefinancijsku i imovinu.

             GLAVA 00202 SLUŽBA ZA GOSPODARSTVO
             Program 1002 – JAVNA UPRAVA I ADMINISTRACIJA
- planirana su sredstva u ukupnom  iznosu od  50.000,00 kn
U okviru ovog programa planirana je izrada dokumenata kao što je Plan civilne zaštite, izrada izmjena i dopuna Plana zaštite od požara te dovršetak izrade Plana gospodarenja otpad
             Program 1004 - UNAPREĐENJE POLJOPRIVREDE
- planirana su sredstva u ukupnom  iznosu od 55.000,00 kn
U okviru programa planirano je subvencioniranje poljoprivrede na način da se vrši  sufinanciranje polica osiguranja usjeva i nasada, sufinanciranje kalcizacije tla, sufinanciranje kemijske analize tla, sufinanciranje kupnje sustava obrane od tuče i sufinancira umjetno osjemenjivanja goveda.

             Program 1006 - PROGRAM ODRŽAVANJA KOMUNALNE INFRASTRUKTURE
Planirana su sredstva u ukupnom iznosu od 1.037.500,00 kn odnose se na slijedeće aktivnosti: 

-	redovno održavanje javne rasvjete i podmirenje troškova potrošene električne energije za javnu rasvjetu 
- pod pojmom održavanja javne rasvjete podrazumijeva se upravljanje, održavanje objekata i uređaja javne rasvjete koje podrazumijeva radove interventnog i preventivnog održavanja (otklanjanje kvarova na instalaciji, zamjena dotrajalih i tehnički zastarjelih svjetiljki i dijelova svjetiljki).
 
-	održavanje i uređivanje javnih i zelenih površina – odnose se na materijal i usluge održavanja javnih površina, božićnih ukrasa i hortikulturu.
 
- ostala održavanja i usluge - odnose se na deratizaciju, ekološku naknadu Gradu Karlovcu i higijeničarsku službu

- održavanjem nerazvrstanih cesta - podrazumijeva održavanje površina koje se koriste za promet po bilo kojoj osnovi i koje su pristupačne većem broju korisnika, a koje nisu razvrstane ceste u smislu posebnog zakona, kao i obavljanje poslova zimske službe na navedenim cestama

–tekuće i investicijsko održavanje groblja - podrazumijeva održavanje  groblja

Program 1008-GRADNJA OBJEKATA I UREĐAJA KOMUNALNE INFRASTRUKTURE

Planirana sredstva od 1.500.000,00 kuna odnose se na slijedeće  kapitalne projekte:
– rekonstrukcija nerazvrstanih cesta podrazumijeva ishođenje dokumentacije i rekonstrukciju nerazvrstanih cesta 
– izgradnja Trga u centru podrazumijeva dovršetak izgradnje radova započetih u 2017. g. 
–sufinanciranje izgradnje nogostupa uz ŽC (projektna dokumentacija) 
- sufinanciranje rekonstrukcije dotrajalih vodoopskrbnih cjevovoda

Program 1010- KAPITALNA ULAGANJA NA PODRUČJU OPĆINE

- planirana sredstva u iznosu od 1.960.000,00 kuna odnose se na slijedeće projekte:

–ulaganje u poslovnu zonu podrazumijeva izradu projektne dokumentacije i pripremu  za proširenje poslovne zone

– prostorno planiranje i uređenje općine odnosi se na kupnju zemljišta, izradu Izvješća o stanju u prostoru  te završetak  izrade Strategije gospodarskog razvoja Općine za razdoblje od 2018. – 2021. 

– energetska učinkovitost zgrada u vlasništvu općine odnosi se na izradu projektne dokumentacije i uređenje zgrada u vlasništvu općine 

-katastarska izmjera zemljišta i reambulacija

- izgradnja sportsko rekreacijskog centra u centru Općine

-uređenje jahačke staze za rekreativno jahanje

-izgradnja etno povijesnog centra

GLAVA 00203 SLUŽBA ZA DRUŠTVENE DJELATNOSTI

Program 1001 – RAZVOJ  CIVILNOG DRUŠTVA
- planirana sredstva u iznosu od 250.000,00 kuna odnose se na financiranje humanitarne djelatnosti crvenog križa, tekuće donacije udrugama i vjerskim zajednicama na području općine, te tekuće donacije ostalim udrugama kojima će se sredstva odobravati na temelju njihovih prethodno podnesenih i odobrenih programa.

Program 1003 –JAVNE POTREBE U VATROGASTVU I CIVILNOJ ZAŠTITI
- planirana sredstva u iznosu od 230.000,00 kuna odnose se na financiranje osnovne djelatnosti vatrogastva, financiranje zaštite i spašavanja ljudi i imovine  kao i sufinanciranje Hrvatske gorske službe spašavanja.

Program 1011 - PREDŠKOLSKI ODGOJ
- planirana sredstva u iznosu od 630.000,00 kuna odnose se na sufinanciranje boravka djece u dječjim vrtićima.

Polaznike vrtića „Didi“ Općina Draganić sufinancira u visini 60% ekonomske cijene vrtića, a sve ostale polaznike sa 50% ekonomske cijene vrtića.
U okviru ovog Prorgrama planirano je i financiranje rada predškole kojom su obuhvaćena djeca koja će u slijedećoj školskoj godini biti polaznici prvog razreda a nisu polaznici dječjeg vrtića.

Program 1012 OSNOVNO I SREDNJEŠKOLSKO OBRAZOVANJE
- planirana su sredstva od 220.000,00 kuna od kojih su za tekuće donacije Osnovnoj školi  planirana sredstva u iznosu od 20.000,00 te 200.000,00 kn namijenjena za nabavku udžbenika za učenike od 1. do 8. razreda.

Program 1015- PROGRAM JAVNIH POTREBA U SOCIJALNOJ SKRBI
- planirana sredstva u iznosu od 320.000,00 kn odnose se na pomoć obiteljima prema socijalnom programu koji podrazumijeva pomoći planirane u općinskom socijalnom programu za 2018. g.  na temelju određenih kriterija, te pomoć za ogrjev, pomoć za opremanje novorođenčeta, sufinanciranje prijevoza učenika srednjih škola, te planirano stipendiranje učenika i studenata .

             ZAKLJUČAK

Ostvarenje makroekonomskih projekcija u gospodarstvu Republike Hrvatske, a time i u lokalnom gospodarstvu, suočeno je s nizom rizika pa je teško predvidjeti razdoblje znatnijeg  oporavka gospodarstva o čemu ovise značajniji prihodi našeg Proračuna – prihodi od poreza na dohodak.

Proračunom se pokušalo uskladiti različite želje, potrebe, zakonske obveze, ugovorne obveze te sve ostalo što je od značajnog utjecaja na ovakav financijski dokument. Na bazi planiranih prihoda za 2018. g.   u Posebnom dijelu Proračuna, detaljno su navedeni troškovi investicija koje su planirane u 2018. g.  mogu očekivati. 

Proračun je uravnotežen a može se reći da je realan, ambiciozan i razvojan  te ima svoju viziju i cilj, a to je napredak i razvoj Općine Draganić.

Proračun za 2018. g. i Projekcije za slijedeće dvije godine -  2019. i 2020. g. sastavljeni su  uvažavajući pravila fiskalne odgovornosti koja su propisana Zakonom o fiskalnoj odgovornosti.

            Ukoliko se bude tijekom godine držalo načela da se rashodi realiziraju tek kada se osiguraju namjenski prihodi i primici za njih, te da se tijekom 2018. godine iskoriste sve mogućnosti za uštedama, kako u  tekućem  poslovanju tako i u investicijskim aktivnostima, tada se može i realno  očekivati  da je ovako sastavljen proračun moguće i realizirati te da predstavlja optimum naših mogućnosti u ovim, financijski ne baš najidealnijim godinama.

Općinski načelnik

  Mr. Stjepan Bencetić, dr.vet.med.